La secretària tècnica de la Comissió relaciona les reclamacions que han tingut entrada des del darrer Ple que va tenir lloc el passat 5 de març de 2020, que són les que els corresponen els números 176/2020 a 186/2020 i dóna compte al Ple de les actuacions realitzades de conformitat amb la valoració de les admissions que s'ha dut a terme.
Es dona per llegida l'acta de la sessió del dia 7 de febrer de 2020, corresponent a la sessió sisena del Ple de 2020.
Proposta de resolució d'estimació parcial i de finalització per acord parcial de mediació de la Reclamació 628/2019
La senyora Elisabet Samarra, ponent de la Proposta de resolució d'estimació parcial i acord parcial de mediació de la Reclamació 628/2019, formulada contra la Diputació de Barcelona, i que té per objecte l'accés a les retribucions i complements salarials d'alguns empleats de la Diputació, exposa en primer lloc el contingut de l'acord parcial de mediació assolit entre les parts i la fonamentació de la proposta de sentit estimatori parcial de la resta de l'objecte de la reclamació que ha de ser resolta pel procediment ordinari de resolució.
La ponent exposa que s'ha dut a terme el tràmit de trasllat a les terceres persones afectades i que fruit d'aquesta tramitació, hi ha tercers interessats en el procediment.
El senyor Josep Mir proposa esmenes per acabar de determinar quina és la informació respecte la qual es reconeixe el dret d'acces a la informació, esmenes que la ponent introduirà a la resolució defintiva.
Proposta de resolució de finalització de la Reclamació 37/2020 per pèrdua d'objecte
El senyor Josep Mir, ponent de la Proposta resolució de finalització de la Reclamació 37/2020 per pèrdua d'objecte, formulada contra l'Ajuntament de Gavà, i que té per objecte l'accés a informació relativa a compatibiltats dels treballadors i treballadores municipals, relaciona les actuacions que s'han dut a terme durant la tramitació de la reclamació i quina és la informació que mitjançant enllaç ha estat facilitada per l'Ajuntament a la secció sindical reclamant.
Atès que de forma extemporània s'ha facilitat la informació reclamada correspon finalitzar el procediment per pèrdua sobrevinguda del seu objecte.
Proposta de resolució de finalització de la Reclamació 39/2020 per pèrdua d'objecte
El senyor Josep Mir, ponent de la Proposta de resolució de finalització de la Reclamació 39/2020 per pèrdua d'objecte, interposada tambe contra l'Ajuntament de Gavà en el marc de la qual es reclama el pla de prevenció de riscos laborals de la Policía Local, exposa quines han estat les actuacions realitzades durant la tramitació de la reclamació que permenten finalitzar-la per pèrdua sobrevinguda del seu objecte perquè ha estat facilitada la informació reclamada a la secció sindical reclamant en el marc d'aquest procediment.
Proposta de resolució d'inadmissió i pèrdua parcial de l'objecte de la Reclamació 60/2020
La senyora Elisabet Samarra, ponent de la Proposta de resolució d'inadmissió i pèrdua parcial de l'objecte de la Reclamació 60/2020, formulada contra l'Ajuntament del Vendrell que té per objecte còpia i accés de l'expedient de concessió de llicència a un circ, exposa que, en primer lloc, correspon inadmetre parcialment la reclamació, atès la reclamació té per objecte pretensions que no es poden atendre en exercici del dret d'accés com denunciar una actuació i demanar que no s'autoritzin determinades activitats, i en segon lloc, resoldre finalitzar per pèrdua parcial de la resta del seu objecte perquè la còpia de la informació demanada ha estat facilitda en el marc del procediment.
Proposta de resolució de finalització de la Reclamació 76/2020 per pèrdua d'objecte
El senyor Josep Mir, ponent de la Proposta de resolució de finalització de la Reclamació 76/2020 per pèrdua d'objecte, formulada contra l'Ajuntament de Lloret de Mar, i que té per objecte l'accés a diversa informació en relació amb la cessió de pistes de pàdel i tenis, relaciona els elements més destacats de la tramitació del procediment, en el marc de la qual l'Ajuntament ha justificat haver donat resposta a la sol·licitud d'informació de la persona reclamant, de manera que s'acredita que s'ha esvaït la controvèrsia jurídica que plantejava la reclamació i que per tant, correspon finalitzar-la per pèrdua sobrevinguda del seu objecte.
Proposta de resolució de desestimació de la Reclamació 106/2020
La senyora Elisabet Samarra, ponent de la Proposta de resolució de desestimació de la Reclamació 106/2020, formulada contra la Direcció General de la Funció Pública del Departament de Polítiques Digitals i Administració Pública de la Generalitat de Catalunya en el marc de la qual es reclama la relació de places que s'oferiran als aspirants que superin les convocatòries 236 i 242 exposa la fonamentació del sentit desestimatori de la proposta, atès que es considera fonamentada la resposta a la sol·licitud d'informació pública que va realitzar l'administració reclamada, de desestimació per inexistència de la informació demanada en el moment que es formula la sol·licitud.
Proposta de resolució de finalització de la Reclamació 108/2020 per desistiment
La senyora Elisabet Samarra, ponent de la Proposta de resolució de finalització de la Reclamació 108/2020 per desistiment, formulada contra l'Ajuntament del Masnou en el marc de les quals es reclama tenir accés al registre de trucades fetes a la Policia Local arran de la comunicació d'uns fets al municipi, exposa que correspon finalitzar per desistiment presumpte de la persona reclamant, atès que no ha esmenat la documentació aportada a la reclamació presentada.
Proposta de resolució d'inadmissió i pèrdua parcial de l'objecte de la Reclamació 116/2020
El senyor Josep Mir, ponent de la Proposta de resolució d'inadmissio i pèrdua parcial de l'objecte de la Reclamació 116/2020, interposada contra l'Ajuntament de Barcelona en el marc de la qual es reclama accés a informació sobre gestions realitzades per a una reserva d'aparcament, informa que es proposa la inadmissió parcial d'una part del seu objecte, atès que es demana una informació incerta i de futur que no està en poder de l'administració reclamada i la pèrdua parcial de la resta del seu objecte, ja que l'Ajuntament ha facilitat a la persona reclamant la informació sol·licitada, de manera que s'ha produït la pèrdua parcial del seu objecte.
Proposta de resolució de finalització de la Reclamació 121/2020 per pèrdua d'objecte
La senyora Elisabet Samarra, ponent de la Proposta de resolució de finalització de la Reclamació 121/2020 per pèrdua d'objecte, formulada contra l'Ajuntament de Sant Boi de Llobregat, i que té per objecte l'accés a la retribució anual corresponent a un funcionari públic de categoria C1, nivell 14, relaciona les actuacions dutes a terme durant la tramitació del procediment i la informació que li ha estat facilitada a la persona reclamant, de manera que la reclamació finalitza per pèrdua sobrevinguda del seu objecte.
El senyor Josep Mir proposa introduir unes esmenes tècniques que la ponent incorporarà a la resolució definitiva.
Proposta de resolució d'inadmissió de la Reclamació 136/2020
El senyor Josep Mir, ponent de la Proposta de resolució d'inadmissió de la Reclamació 136/2020, formulada contra l'Ajuntament de Barcelona, en el marc de la qual es demana el pressupost i detall de les obres a la piscina Sant Jordi, exposa que correspon inadmetre la reclamació atès que ha estat presentada de forma prematura, abans que s'exhaureixi el termini per resoldre la sol·licitud d'informació pública.
Es proposa la introducció d'unes esmenes tècniques que el ponent introduirà a la resolució definitiva.
Proposta de resolució de desestimació de la Reclamació 146/2020
El senyor Josep Mir, ponent de la Proposta de resolució de desestimació de la Reclamació 146/2020, formulada contra el Departament de Treball, Afers Socials i Famílies de la Generalitat de Catalunya i relativa a l'accés a la copia de les notificacions realitzades per l'admnistració en relació amb un expedient concret, assenyala que correspon desestimar la reclamació, atès que s'ha acreditat que ja es va facilitar tota la informació disponible a la persona reclamant en resposta a la sol·licitud d'informació pública.